ซาลาเปาซั่งไห่ สาขาเดอะมอลล์บางกะปิ ตั้งอยู่ชั้น G โซน food hall ซั่งไห่เป็นร้านเฟรนไชส์ ขยายสาขาทั้งหมด 36 สาขาทั่วกรุงเทพฯ ซาลาเปาซั่งไห่มีหลากหลายไส้ให้เลือก ทั้งคาวและหวาน เช่น หมูสับไข่ต้ม หมูแดง ผัก ครีม งาดำ (ราคาลูกละ 22 บาท) ส่วนซาลาเปาลาวาก็มีอยู่หลายไส้เช่นกันค่ะ เช่น ครีมไข่เค็มลาวา ช็อคโกแลต เอสเพรสโซ่ ชาเขียว ชาไทย (ราคาลูกละ 15 บาท) นอกจากนี้แล้วยังมีขนมจีบ (ชุดละ 40 บาท) ซั่งไห่เป็นร้านเล็กๆ ไม่มีที่นั่งนะคะ ถ้าจะซื้อทานต้อง take away เท่านั้น วันนี้ดาวสั่งมา 3 ลูก 3 รสชาติ สั่งเสร็จก็แกะทานในฟู้ดฮอลเลยค่ะ ^_^ โต๊ะ เก้าอี้มีพร้อม! ลุย!

 -ครีมไข่เค็มลาวา ซาลาเปาแป้งนุ่ม ไส้ลาวาเยิ้มๆ รสชาติเค็มๆมันๆ แต่เหมือนไส้น้อยไปนิด แต่ก็อร่อยค่ะ 

 -ชาไทย แป้งสีส้มชวนน่าทานมากๆ ไส้ชาไทยเพิ่งทำออกมาใหม่ เลยอยากลองค่ะ ตัวนี้ไส้หอมมากๆ เป็นกลิ่นชาเลย ไส้ลาวาเยิ้มกว่าครีมไข่เค็มอีกค่ะ ส่วนตัวดาวชอบนะ รสหวานมันกำลังดี กลิ่นก็หอมดีค่ะ

 -งาดำ ตัวนี้แป้งแตกต่างจากตัวอื่นค่ะ เพราะในเนื้อแป้งผสมงาดำบด กลิ่นหอมงา ไส้ด้านในก็เป็นงาดำเช่นกัน ไส้เยอะแป้งบางและนุ่ม 

[สรุปโดยรวม] : คะแนน 4/5 
????บรรยากาศ : ร้านเล็กๆขายในโซนฟู้ดฮอล ไม่มีที่นั่ง อยากทานต้องสั่ง take away เท่านั้นค่ะ 
????การบริการ : รวดเร็วดี
♥️รสชาติ : อร่อย มีหลากหลายไส้ให้เลือก
✔️ความคุ้มค่า : ราคาไม่แพง อร่อยคุ้มค่าคุ้มราคา